Faðir Amber Heard er sagður hafa ætlað að drepa Johnny Depp . TIZIANA FABI Bifvélavirki sem vann fyrir bæði Amber Heard og Johnny Depp segir að pabbi Heard hafi hótað að skjóta Depp fyrir að lögsækja dóttur sína . Heard og Depp voru gift á árunum 2015 — 2017 . Heard hefur sakað Depp um að hafa beitt hana ofbeldi á meðan þau voru saman og skrifaði meðal annars bréf í Washington Post þar sem hún fjallaði um sjálfa sig sem þolanda heimilisofbeldis . Depp hefur ekki játað að hafa beitt hana ofbeldi heldur segir hann Heard hafa beitt hann ofbeldi og hefur nú lögsótt hana vegna bréfsins í Washington Post . Bifvélavirkinn , David Killackey , sá um fornbíla sem bæði Depp og Heard eiga . Í viðtali við The Blast segir hann að hann hafi lent á milli hjónanna fyrrverandi í rifrildum . Hann segir Heard hafi reglulega hótað honum og verið slæma í samskiptum við hann . Killackey gerði endurbætur á Mustang í eigu Heard en eitthvað hafi staðið á greiðslum , þá hafi faðir Heard , David Heard blandast í málin . „ Á meðan ég var að reyna að gera við og endurbæta Mustanginn fékk ég fjölda skilaboða og símhringinga frá pabba hennar , David Heard . Eftir skilnað Amber og Depp varð Heard mjög bitur í garð Depp , “ saði Killackey . Í einu símtalinu við David Heard segir Killackey að hann hafi hraunað yfir Depp og hótað honum öllu illu . „ Þessi andskotans drullusokkur er að eyðileggja allt fyrir mér líka því ég á að fá 10% af peningunum og án peninganna get ég ekki framleitt kvikmyndina sem ég ætlaði að framleiða . Hann er að fara að eyðileggja feril dóttur mína og kemur óorði á hana í Hollywood . Þegar ég næ í hann ætla ég að lúskra á honum . Ég er frá Texas og karlmenn frá Texas ganga með byssu á sér og Johnny mun hitta endann á minni , “ segir Killackey að David Heard hafi sagt við sig .